O‘ZBEKISTON RESPUBLIKASI PREZIDENTINING AYRIM QONUN HUJJATLARIGA O‘ZGARTISh VA QO‘ShIMChALAR KIRITISh, ShUNINGDEK BA’ZILARINI O‘Z KUChINI YO‘QOTGAN DEB HISOBLASh TO‘G‘RISIDA

Davlat bojlari, yig‘imlar va soliq bo‘lmagan to‘lovlar, ma’muriy hamda moliyaviy sanksiyalardan tushayotgan mablag‘larni taqsimlash mexanizmini yanada tartibga solish, davlat budjetining daromad qismini mustahkamlash maqsadida, shuningdek O‘zbekiston Respublikasi Prezidentining “O‘zbekiston Respublikasining 2010-yilgi asosiy makroiqtisodiy ko‘rsatkichlari va Davlat budjeti parametrlari to‘g‘risida” 2009-yil 22-dekabrdagi PQ-1245-son qarori ijrosini ta’minlash yuzasidan:
 1. O‘zbekiston Respublikasi Prezidentining ayrim hujjatlariga 2010-yilning 1-aprelidan boshlab 1-ilovaga muvofiq o‘zgartish va qo‘shimchalar kiritilsin.
 2. O‘zbekiston Respublikasi Prezidentining ba’zi qarorlari 2-ilovaga muvofiq 2010-yilning 1-aprelidan boshlab o‘z kuchini yo‘qotgan deb hisoblansin.
 3. Mazkur Farmonning ijrosini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.
 2. O‘zbekiston Respublikasi Prezidentining “O‘zbekiston Respublikasi Adliya vazirligi huzuridagi Sud departamentining sud qarorlarini ijro etish, moddiy-texnika jihatidan va moliyaviy ta’minlash tizimini yanada takomillashtirish chora-tadbirlari to‘g‘risida” 2007-yil 1-noyabrdagi PQ-722-son qarorida:
 a) 5-bandidagi “ijro yig‘imi mablag‘lari” so‘zlari “undirib olingan ijro yig‘imi mablag‘larining 20 foizi respublika budjeti daromadiga, ushbu mablag‘larning 80 foizi esa” so‘zlari bilan almashtirilsin;
 b) Ijro yig‘imini undirish va foydalanish tartibi to‘g‘risidagi nizomda:
 8-bandida:
 birinchi xatboshi quyidagicha bayon etilsin:
 “Undirib olingan paytdan boshlab ikki bank kuni mobaynida ijro yig‘imi mablag‘larining 20 foizi belgilangan tartibda respublika budjeti daromadiga, ushbu mablag‘larning 80 foizi esa Sudlar va adliya organlarini rivojlantirish jamg‘armasi (keyingi o‘rinlarda — Jamg‘arma)ga o‘tkaziladi”;
 ikkinchi xatboshidagi “hamda quyidagi maqsadlarda ishlatiladi” so‘zlari chiqarib tashlansin;
 quyidagi mazmundagi uchinchi xatboshi bilan to‘ldirilsin;
 “Yuqorida ko‘rsatilgan va belgilangan miqdorlarda Jamg‘armaga o‘tkazilgan mablag‘lar quyidagi maqsadlarda ishlatiladi:”;
 uchinchi — yettinchi xatboshilar tegishli ravishda to‘rtinchi — sakkizinchi xatboshilar deb hisoblansin;
 16-bandning birinchi xatboshidagi “Jamg‘arma mablag‘lari hisobidan” so‘zlari chiqarib tashlansin;
 18-bandning ikkinchi xatboshidagi “amalga oshiriladi” so‘zlari “O‘zbekiston Respublikasi Moliya vazirligi va Adliya vazirligi tomonidan belgilanadigan tartibda amalga oshiriladi” deb o‘zgartirilsin;
 21-bandidagi “mablag‘laridan maqsadli foydalanishni” so‘zlari “mablag‘lari to‘g‘ri va o‘z vaqtida taqsimlanishini, shuningdek ulardan maqsadli foydalanilishini” so‘zlari bilan almashtirilsin.
 2. O‘zbekiston Respublikasi Prezidentining “O‘zbekiston Respublikasi Adliya vazirligi huzuridagi Sud departamentining sud qarorlarini ijro etish, moddiy-texnika jihatidan va moliyaviy ta’minlash tizimini yanada takomillashtirish chora-tadbirlari to‘g‘risida” 2007-yil 1-noyabrdagi PQ-722-son qarori 7-ilovasining 2-bandi.